Χριστιανός Έμπερχαρντ της Ανατολικής Φρισίας

Ο Χριστιανός-Έμπερχαρντ, γερμ.: Christian Everhard von Ostfriesland (1 Οκτωβρίου 1665, Έζενς - 30 Ιουνίου 1708, Άουριχ ) από τον Οίκο των Σίρκσενα ήταν πρίγκιπας της Ανατολικής Φρισίας από την ημέρα που γεννήθηκε το 1665, αλλά παρέμεινε υπό κηδεμονία μέχρι το 1690.

 Πριν αναλάβει τα καθήκοντά του, ο Έμπερχαρντ πέρασε πολύ χρόνο στο εξωτερικό. Σε αντίθεση με ορισμένα άλλα μέλη της οικογένειας Σίρκσενα, είχε λίγες μόνο διαφωνίες με τη Συνέλευση των ευγενών της Ανατολικής Φρισίας. Ανέλαβε τη διακυβέρνηση το 1690 από τη μητέρα του, η οποία διοικούσε τη χώρα μέχρι τότε ως επίτροπος και ήταν κηδεμόνας του. Αυτός διευθέτησε γρήγορα κάποιες διαφωνίες με τους ευγενείς, εδραιώνοντας την ειρήνη, πρέγμα που του επέφερε το παρωνύμιο «ο ειρηνικός». Ο Έμπερχαρντ θεωρήθηκε συνετός, ανεκτικός και ευσεβής. Όπως και η μητέρα του, επέτρεψε την παρουσία της Ρεφορμιστικής (Καλβινιστικής) Εκκλησίας, παρόλο που ο ίδιος ήταν Λουθηρανός. Ενέκρινε μία συνθήκη κληρονομιάς με τον Ερνέστο-Αύγουστο των Γουέλφων, εκλέκτορα του Μπράουνσβαϊγκ-Λύνεμπουργκ. Η συνθήκη στη συνέχεια απορρίφθηκε από τον αυτοκράτορα της Γερμανίας, ο οποίος αντίθετα αποδέχθηκε έναν ισχυρισμό του Βρανδεμβούργου και αποφάσισε ότι εάν η οικογένεια Σίρκσενα εξαλειφθεί, το Βρανδεμβούργο θα κληρονομήσει την Ανατολική Φρισία. Με βάση αυτή την απόφαση, η Πρωσία κατέλαβε την Ανατολική Φρισία, όταν ο Οίκος των Σίρκσενα δεν είχε πια το 1744 άρρενα μέλη. Ο Χριστιανός-Έμπερχαρντ ήταν ασθενής από την παιδική του ηλικία και συνοδευόταν στα ταξίδια του από τον προσωπικό του γιατρό, τον Έμπερχαρντ Μπάκμαϊστερ. Ο Χριστιανός-Έμπερχαρντ απεβίωσε το 1708, σε νεαρή ηλικία, όπως πολλοί των Σίρκσενα. Τον διαδέχθηκε ο δευτερότοκος γιος του Γεώργιος-Αλβέρτος. Νυμφεύτηκε την Εμπερχαρντίνα-Σοφία του Έτινγκεν-Έτινγκεν (16 Αυγούστου 1666 - στις 30 Οκτωβρίου 1700), κόρη του Aλβέρτου-Ερνέστου Α΄ του Έτινγκεν-Έτινγκεν. Το ζευγάρι είχε τα ακόλουθα παιδιά: Λεοπόλδος-Ιγνάτιος (10/20 Φεβρουαρίου 1687 - 11/21 Ιουνίου 1687), απεβ. νήπιο. Χριστίνα-Σοφία (16 Μαρτίου 1688 στο Μπάυροϊτ - 31 Μαρτίου 1750 στο Ρούντολστατ), παντρεύτηκε στις 31 Δεκεμβρίου 1728 στο Ρούντολστατ με τον Φρειδερίκο-Αντώνιο πρίγκιπα του Σβάρτσμπουργκ-Ρούντολστατ (14 Αυγούστου 1692 - 1 Σεπτεμβρίου 1744). Ο γάμος παρέμεινε άτεκνος. Mαρία-Καρλόττα (10 Απριλίου 1689 - 9 Δεκεμβρίου 1761), παντρεύτηκε στις 10 Απριλίου 1709 τον Φρειδερίκο-Ούλριχ των Σίρκσενα (31 Δεκεμβρίου 1667 - 13 Μαρτίου 1710), γιο του Φερδινάνδου-Έντσαρντ κόμη του Νόρντεν. Είχαν μία κόρη. Γεώργιος-Αλβέρτος (1690-1734), πρίγκιπας της Ανατολικής Φρισίας· από το 1722 ιππότης του Τάγματος του Ελέφαντος. Φρειδερίκος-Ούλριχ (18 Ιουλίου 1691 - 21 Σεπτεμβρίου 1691), απεβ. νήπιο. Κάρολος-Έννο (25 Δεκεμβρίου 1692 - 3 Αυγούστου 1709), απεβ. 17 ετών. Φρειδερίκη-Βιλελμίνη (4 Οκτωβρίου 1695 - 29 Ιουλίου 1750 στο Άουριχ), μέλος του Συλλόγου στο αβαείο Χέρφορντ. Έννο-Αύγουστος (13 Φεβρουαρίου 1697 - 3 Αυγούστου 1725), απεβ. 28 ετών. Γουλιάνα-Λουίζα (13 Ιουνίου 1698 στο Άουριχ - 6 Φεβρουαρίου 1740 στο Χάρτσγκεροντε), παντρεύτηκε στις 17 Φεβρουαρίου 1721 στο Μπράουνσβαϊγκ τον Ιωακείμ-Φρειδερίκο δούκα του Σλέσβιχ-Χόλσταϊν-Σόντερμπουργκ-Πλεν (9 Μαΐου 1668 - 25 Ιανουαρίου 1722). Χριστίνα-Καρλόττα (17 Σεπτεμβρίου 1699 - 23 Αυγούστου, 1733), απεβ. 34 ετών.Μετά το τέλος της πρώτης του συζύγου το 1701, ο Χριστιανός-Έμπερχαρντ έκανε δεύτερο γάμο, με την Άννα-Γιουλιάνα του Κλάιναου, κυρία του Σάντχορστ (1674-1727) και είχε τέκνο: Αντωνία-Σοφία-Γιουλιάνα, (4 Ιανουαρίου 1707 · 14 Ιανουαρίου 1725), απεβ. από ευλογιά και τάφηκε στο μαυσωλείο του Οίκου των Σίρκσενα στο Άουριχ. Martin Tielke (εκδ. ): Biographisches Lexikon für Ostfriesland Ernst Esselborn: Das Geschlecht Cirksena. Die Häuptlinge, Grafen und Fürsten von Ostfriesland, Berlin-Pankow, 1945 Marek, Miroslav. «genealogy.euweb.cz». Genealogy EU.